Avis juridique important

|

31997L0047

Kommissionens direktiv 97/47/EF af 28. juli 1997 om ændring af bilagene til direktiv 77/101/EØF, 79/373/EØF og 91/357/EØF (EØS-relevant tekst)

EF-Tidende nr. L 211 af 05/08/1997 s. 0045 - 0047

KOMMISSIONENS DIREKTIV 97/47/EF af 28. juli 1997 om ændring af bilagene til direktiv 77/101/EØF, 79/373/EØF og 91/357/EØF (EØS-relevant tekst) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 77/101/EØF af 23. november 1976 om handel med ublandede foderstoffer (1), senest ændret ved direktiv 90/654/EØF (2), særlig artikel 10,under henvisning til Rådets direktiv 79/373/EØF af 2. april 1979 om handel med foderblandinger (3), senest ændret ved direktiv 96/24/EF (4), særlig artikel 10, litra e), ogud fra følgende betragtninger:Fra nogle medlemsstater er der blevet meldt om tilfælde af bovin spongiform encephalopati (BSE); også scrapie er forekommet i nogle medlemsstater; BSE- og scrapieagenserne kan overføres ved foderoptagelsen;det antages, at BSE hos kvæg skyldes anvendelse i kvægfoder af drøvtyggerprotein, der var en vektor, som kunne overføre agenser af overførbare spongiforme encephalopatier, og som ikke var blevet tilstrækkeligt behandlet til at inaktivere de infektiøse agenser;for at beskytte drøvtyggere mod sundhedsfare som følge af, at de nuværende proteinbehandlingsprocesser ikke altid kunne garantere en fuldstændig inaktivering af disse agenser, vedtog Kommissionen beslutning 94/381/EF af 27. juni 1994 om bestemte beskyttelsesforanstaltninger med hensyn til bovin spongiform encephalopati og opfodring af protein af pattedyr (5), senest ændret ved beslutning 95/60/EF (6); ifølge denne retsforskrift må ingen drøvtyggerarter fodres med proteinholdige produkter af pattedyrvæv, idet nogle af disse produkter dog er undtaget fra forbuddet, fordi de ikke er sundhedsfarlige;da det er sundhedsfarligt at anvende inficerede proteinholdige foderstoffer af pattedyrvæv til drøvtyggere og det ikke kan udelukkes, at sygdommen også kan overføres til mennesker, drog Rådet på sit møde den 1.-3. april 1996 den konklusion, at der burde træffes yderligere foranstaltninger til beskyttelse af menneskers og dyrs sundhed;af praktiske grunde og for at opnå sammenhæng mellem retsforskrifterne er det blevet forbudt at anvende proteinholdige produkter af pattedyrvæv som råvarer i foderblandinger til drøvtyggere, jf. Kommissionens beslutning 95/274/EF af 10. juli 1995 om ændring af beslutning 91/516/EØF om listen over råvarer, som det er forbudt at anvende i foderblandinger (7);direktiv 77/101/EØF og 79/373/EØF indeholder almindelige og særlige handels- og mærkningsbestemmelser for ublandede foderstoffer og foderblandinger; for at undgå at brugeren af foderstoffer, der er fremstillet af proteinholdige produkter af visse pattedyrvæv, fodrer drøvtyggere med sådanne foderstoffer på grund af ukendskab til de gældende foderstof- og veterinærbestemmelser, bør der ved mærkning af produkterne gøres opmærksom på fodringsforbuddet; direktiv 77/101/EØF ophæves ved Rådets direktiv 96/25/EF om omsætning af fodermidler (8), og der bør derfor fastsættes tilsvarende foranstaltninger i direktiv 96/25/EF;de fastsatte bestemmelser finder anvendelse, medmindre andet følger af strengere bestemmelser, som visse medlemsstater har kunnet træffe i medfør af artikel 1, stk. 2, i Rådets direktiv 90/667/EØF af 27. november 1990 om sundhedsmæssige bestemmelser for bortskaffelse, forarbejdning og afsætning af animalsk affald og for beskyttelse mod forekomst af patogener i foder fremstillet af dyr, herunder fisk, og om ændring af direktiv 90/425/EØF (9);medlemsstater, der har strengere forbudsbestemmelser, kan tilpasse de foreskrevne mærkningsbestemmelser, således at de kommer i overensstemmelse med deres egne bestemmelser;med de råvarekategorier, der er anført i Kommissionens direktiv 91/357/EØF af 13. juni 1991 om fastsættelse af de råvarekategorier, der kan anvendes i forbindelse med mærkning af foderblandinger til andre dyr end selskabsdyr (10), kan flere råvarer sammenfattes under en fælles betegnelse; husdyrbrugeren skal imidlertid informeres korrekt og sagligt om foderblandinger, dersom råvarer indeholder proteinholdige produkter af pattedyrvæv; derfor anbefales det ved mærkning af foderblandinger at lade kategorien »produkter af landdyr«, som tilhører denne gruppe af råvarer, udgå; følgelig skal foderstoffabrikanten anføre den nøjagtige betegnelse for hver råvare i den kategori, da de nu ikke længere falder ind under nogen af de kategorier, som er fastsat i bilaget til direktiv 91/357/EØF;de i dette direktiv fastsatte foranstaltninger er i overensstemmelse med udtalelse fra Den Stående Foderstofkomité -UDSTEDT FØLGENDE DIREKTIV:Artikel 1 Dette direktiv anvendes, uden at beslutning 94/381/EF derved tilsidesættes.Artikel 2 Ændring af direktiv 77/101/EØF I del A i bilaget til direktiv 77/101/EØF indsættes følgende:»3. Mærkning af ublandede foderstoffer, der består af proteinholdige produkter af pattedyrvæv3.1. Ublandede foderstoffer, der består af proteinholdige produkter af pattedyrvæv, skal mærkes med følgende oplysning: »Det er forbudt at anvende dette ublandede foderstof, der består af proteinholdige produkter af pattedyrvæv, som foder til drøvtyggere«.Forbuddet gælder ikke for:- mælk og mejeriprodukter- gelatine- aminosyrer fremstillet af huder og skind ved en proces, der indebærer, at materialet udsættes for en pH-værdi på 1-2 efterfulgt af en pH-værdi på > 11 efterfulgt af en varmebehandling ved 140 °C i 30 minutter ved 3 bar- dicalciumphosphat udvundet af affedtede knogler- tørret plasma og andre blodprodukter.3.2. Hvis en medlemsstat har nedlagt forbud mod at anvende proteinholdige produkter af pattedyrvæv som nævnt i nr. 3.1, første punktum, i foder til andre dyr end drøvtyggere i medfør af artikel 1, stk. 2, i direktiv 90/667/EØF (*), skal det af oplysningen i nr. 3.1 også fremgå, hvilke andre arter eller kategorier af dyr det er forbudt at fodre med de pågældende produkter.(*) EFT nr. L 363 af 27. 12. 1990, s. 51.«Artikel 3 Ændring af direktiv 79/373/EØF I del A i bilaget til direktiv 79/373/EØF indsættes følgende:»7. Mærkning af foderblandinger, der indeholder råvarer, som består af proteinholdige produkter af pattedyrvæv7.1. Foderblandinger, der indeholder råvarer, som består af proteinholdige produkter af pattedyrvæv, og som er beregnet til andre dyr end selskabsdyr, skal mærkes med følgende oplysning: »Det er forbudt at anvende denne foderblanding, der indeholder råvarer, som består af proteinholdige produkter af pattedyrvæv, som foder til drøvtyggere«.Forbuddet gælder ikke for foderblandinger, der ikke indeholder andre proteinholdige produkter af pattedyrvæv end:- mælk og mejeriprodukter- gelatine- aminosyrer fremstillet af huder og skind ved en proces, der indebærer, at materialet udsættes for en pH-værdi på 1-2 efterfulgt af en pH-værdi på > 11 efterfulgt af en varmebehandling ved 140 °C i 30 minutter ved 3 bar- dicalciumphosphat udvundet af affedtede knogler- tørret plasma og andre blodprodukter.7.2. Hvis en medlemsstat har nedlagt forbud mod at anvende proteinholdige produkter af pattedyrvæv som nævnt i nr. 7.1, første punktum, i foder til andre dyr end drøvtyggere i medfør af artikel 1, stk. 2, i direktiv 90/667/EØF (*), skal det af oplysningen i nr. 7.1 også fremgå, hvilke andre arter eller kategorier af dyr det er forbudt at fodre med de pågældende produkter.(*) EFT nr. L 363 af 27. 12. 1990, s. 51.«Artikel 4 Ændring af direktiv 91/357/EØF I bilaget til direktiv 91/357/EØF foretages følgende ændringer:1. Kategori 12. »Produkter af landdyr« udgår.2. I kolonne 1 ændres nr. »13«, »14«, »15«, og »16« til nr. »12«, »13«, »14« og »15«.Artikel 5 1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. december 1997. De underretter straks Kommissionen herom.Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.Artikel 6 Dette direktiv træder i kraft på tredjedagen efter offentliggørelsen i De Europæiske Fællesskabers Tidende.Artikel 7 Dette direktiv er rettet til medlemsstaterne.Udfærdiget i Bruxelles, den 28. juli 1997.På Kommissionens vegneFranz FISCHLERMedlem af Kommissionen(1) EFT nr. L 32 af 3. 2. 1977, s. 1.(2) EFT nr. L 353 af 17. 12. 1990, s. 48.(3) EFT nr. L 86 af 6. 4. 1979, s. 30.(4) EFT nr. L 125 af 23. 5. 1996, s. 33.(5) EFT nr. L 172 af 7. 7. 1994, s. 23.(6) EFT nr. L 55 af 11. 3. 1995, s. 43.(7) EFT nr. L 167 af 18. 7. 1995, s. 24.(8) EFT nr. L 125 af 23. 5. 1996, s. 35.(9) EFT nr. L 363 af 27. 12. 1990, s. 51.(10) EFT nr. L 193 af 17. 7. 1991, s. 34.


Avis juridique important

|

31996L0077

Kommissionens Direktiv 96/77/EF af 2. december 1996 om specifikke renhedskriterier for andre tilsætningsstoffer til levnedsmidler end farvestoffer og sødestoffer (EØS- relevant tekst)

EF-Tidende nr. L 339 af 30/12/1996 s. 0001 - 0069

KOMMISSIONENS DIREKTIV 96/77/EF af 2. december 1996 om specifikke renhedskriterier for andre tilsætningsstoffer til levnedsmidler end farvestoffer og sødestoffer (EØS-relevant tekst) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler (1), ændret ved Europa-Parlamentet og Rådets direktiv 94/34/EF (2), særlig artikel 3, stk. 3, litra a),efter høring af Den Videnskabelige Komité for Levnedsmidler, ogud fra følgende betragtninger:Det er nødvendigt at opstille renhedskriterier for alle andre tilsætningsstoffer end de farvestoffer og sødestoffer, der er nævnt i Europa-Parlamentet og Rådets direktiv 95/2/EF af 20. februar 1995 om andre tilsætningsstoffer til levnedsmidler end farvestoffer og sødestoffer (3);det er nødvendigt at erstatte renhedskriterierne i Rådets direktiv 65/66/EØF af 26. januar 1965 om fastsættelse af specifikke renhedskriterier for konserveringsstoffer, som må anvendes i levnedsmidler (4), senest ændret ved direktiv 86/604/EØF (5), med nye renhedskriterier;det er nødvendigt at erstatte renhedskriterierne i Rådets direktiv 78/664/EØF af 25. juli 1978 om fastsættelse af specifikke renhedskriterier for antioxidanter, som må anvendes i levnedsmidler (6), ændret ved direktiv 82/712/EØF (7), med nye renhedskriterier;direktiv 65/66/EØF og 78/664/EØF bør derfor ophæves;det er nødvendigt at tage hensyn til tilsætningsstoffernes specifikationer og de tilhørende analysemetoder, som er fastsat i Codex Alimentarius, udarbejdet af den fælles FAO/WHO-ekspertgruppe for tilsætningsstoffer til levnedsmidler (Joint FAO/WHO Expert Committee on Food Additives - JECFA);levnedsmiddeltilsætningsstoffer, der er fremstillet ved metoder eller af udgangsmaterialer, som i væsentlig grad adskiller sig fra dem, der er omfattet af evalueringen i Den Videnskabelige Komité for Levnedsmidler, eller fra dem, der er nævnt i dette direktiv, skal forelægges for Den Videnskabelige Komité for Levnedsmidler til en fuldstændig evaluering, hvor hovedvægten lægges på renhedskriterierne;de i dette direktiv fastsatte foranstaltninger er i overensstemmelse med udtalelse fra Den Stående Levnedsmiddelkomité -UDSTEDT FØLGENDE DIREKTIV:Artikel 1De i artikel 3, stk. 3, litra a), i direktiv 89/107/EØF nævnte renhedskriterier fastsættes for andre levnedsmiddeltilsætningsstoffer end farvestofferne og sødestofferne i direktiv 95/2/EF som anført i bilaget til nærværende direktiv.Artikel 2Direktiv 65/66/EØF og 78/664/EØF ophæves.Artikel 31. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. juli 1997. De underretter straks Kommissionen herom.Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.2. Produkter, som er markedsført eller mærket inden 1. juli 1997, men som ikke opfylder bestemmelserne i nærværende direktiv, kan fortsat markedsføres, indtil lagrene er opbrugte.Artikel 4Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.Artikel 5Dette direktiv er rettet til medlemsstaterne.Udfærdiget i Bruxelles, den 2. december 1996På Kommissionens vegneMartin BANGEMANNMedlem af Kommissionen(1) EFT nr. L 40 af 11. 2. 1989, s. 27.(2) EFT nr. L 237 af 10. 9. 1994, s. 1.(3) EFT nr. L 61 af 18. 3. 1995, s. 1.(4) EFT nr. 22 af 9. 2. 1965, s. 373.(5) EFT nr. L 352 af 13. 12. 1986, s. 45.(6) EFT nr. L 223 af 14. 8. 1978, s. 30.(7) EFT nr. L 297 af 23. 10. 1982, s. 31.BILAG >TABELPOSITION>


Avis juridique important

|

32004L0046

Kommissionens direktiv 2004/46/EF af 16. april 2004 om ændring af direktiv 95/31/EF for så vidt angår E 955 sucralose og E 962 aspartam-acesulfamsalt (EØS-relevant tekst)

EU-Tidende nr. L 114 af 21/04/2004 s. 0015 - 0017

Kommissionens direktiv 2004/46/EFaf 16. april 2004om ændring af direktiv 95/31/EF for så vidt angår E 955 sucralose og E 962 aspartam-acesulfamsalt(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler(1), særlig artikel 3, stk. 3, litra a),efter høring af Den Videnskabelige Komité for Levnedsmidler, ogud fra følgende betragtninger:(1) Kommissionens direktiv 95/31/EF af 5. juli 1995 om specifikke renhedskriterier for sødestoffer til brug i levnedsmidler(2) fastsætter renhedskriterier for de sødestoffer, der er opregnet i Europa-Parlamentets og Rådets direktiv 94/35/EF af 30. juni 1994 om sødestoffer til brug i levnedsmidler(3).(2) Det er påkrævet at fastsætte renhedskriterier for E 955 sucralose og E 962 aspartam-acesulfamsalt.(3) Der skal tages hensyn til specifikationerne og analysemetoderne for tilsætningsstoffer, således som de er fastsat i Codex Alimentarius af den fælles FAO/WHO-ekspertgruppe for tilsætningsstoffer til levnedsmidler (Joint FAO/WHO Expert Committee on Food Additives - JECFA).(4) Direktiv 95/31/EF bør derfor ændres i overensstemmelse hermed.(5) De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -UDSTEDT FØLGENDE DIREKTIV:Artikel 1Bilaget til direktiv 95/31/EF ændres som angivet i bilaget til nærværende direktiv.Artikel 21. Medlemsstaterne sætter de nødvendige love og administrative bestemmelser i kraft for at efterkomme dette direktiv sendes den 1. april 2005. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.2. Medlemsstaterne meddeler Kommissionen de vigtigste nationale bestemmelser, som de udsteder på det område, der er omfattet af dette direktiv.Artikel 3Dette direktiv træder i kraft på tyvendedagen efter offentliggørelsen i Den Europæiske Unions Tidende.Artikel 4Dette direktiv er rettet til medlemsstaterne.Udfærdiget i Bruxelles, den 16. april 2004.På Kommissionens vegneDavid ByrneMedlem af Kommissionen(1) EFT L 40 af 11.2.1989, s. 27. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).(2) EFT L 178 af 28.7.1995, s. 1. Senest ændret ved direktiv 2001/52/EF (EFT L 190 af 12.7.2001, s. 18).(3) EFT L 237 af 10.9.1994, s. 3. Senest ændret ved Europa-Parlamentets og Rådets direktiv 2003/115/EF (EUT L 24 af 29.1.2004, s. 65).BILAGI bilaget indsættes følgende:"E955 E 955 SUCRALOSE>TABELPOSITION>E962 E 962 ASPARTAM-ACESULFAMSALT>TABELPOSITION>"